[{"text_idx": "#000001", "text": "Pan roeddwn i\u2019n 10 mlwydd oed, dywedodd fy athrawes ysgol gynradd wrth y dosbarth, \u201cRydw i am i chi ysgrifennu stori heddiw. Nid oes rheolau; dim geiriau arbennig sydd angen i chi ddefnyddio, na gramadeg penodol, dim ond ymarfer. Dim ond ysgrifennu stori.\u201d"}, {"text_idx": "#000004", "text": "Rydw i\u2019n cofio\u2019r stori ysgrifennais i\u2019r diwrnod hwnnw. Roedd yn so\u0302n am ferch ifanc yn teithio i blaned arall, lle\u2019r oedd pryfed cop mawr a oedd yn sownd i\u2019w hwyneb."}, {"text_idx": "#000005", "text": "Dywedodd yr athrawes ei bod yn hoffi\u2019r stori, yn hytrach a mynnu bod fy rhieni yn dod am sgwrs i ofyn pa fath o ffilmiau roeddwn wedi bod yn gwylio. Roedd yn ddifyr. Roedd hi\u2019n haeddu cael ei darllen."}, {"text_idx": "#000006", "text": "O\u2019r foment honno, roeddwn i\u2019n awdur. Fe wnaeth ei brwdfrydedd danio sbarc. Fe wnaeth yr ysgol honno, wedi\u2019i chuddio ar waelod dyffryn ger Wrecsam, aros gyda mi hefyd. Roedd yn rhan o fy nofel ddiweddaraf ar gyfer plant, The Blackthorn Branch."}, {"text_idx": "#000007", "text": "Felly pan wnaeth Prifysgol Caerhirfryn gynnig cyllid i mi gydweithio gyda Charnifal Geiriau Wrecsam, roeddwn yn gwybod fy mod i eisiau rhoi cyfle i awduron \u2013 hen ac ifanc \u2013 i deimlo\u2019r hapusrwydd o rannu eu straeon hefyd."}, {"text_idx": "#000008", "text": "Fe wnaethom benderfynu cynnal cyfres o weithdai dros y Pasg, lle\u2019r oedd cyfranogwyr yn cael eu gwahodd i archwilio eu breuddwydion, dymuniadau ac atgofion o\u2019r lleoedd a oedd o bwys iddynt. Byddant yn troi\u2019r rhain yn gerddi neu straeon byrion."}, {"text_idx": "#000010", "text": "Ond, nid oeddwn eisiau stopio yno."}, {"text_idx": "#000012", "text": "Yn ffodus, roedd Prifysgol Caerhirfryn yn gallu cefnogi cost Golygydd, a chyhoeddiad y flodeugerdd yn dilyn hynny. Fe weithiom ni am chwe wythnos, yn anghydamseredig, gyda\u2019r awduron yn dod yn o\u0302l ar-lein i newid llinell neu gymeradwyo cywiriad; awgrymodd y Golygydd fa\u0302n newidiadau neu ofyn am eglurhad, i\u2019w gwneud y darnau gorau posib. Roeddwn wrth fy modd fod pob awdur a ddaeth i\u2019r sesiwn, wedi parhau ar-lein, ni wnaethom ni golli unrhyw un wrth i ni symud i\u2019r byd technolegol!"}, {"text_idx": "#000013", "text": "O\u2019r pwynt hwnnw, cafodd y llawysgrif glawr ac fe\u2019i hanfonwyd i\u2019w hargraffu. Pan ddechreuais, roddwn eisiau\u2019r cyfranogwyr deimlo\u2019r wefr o weld eu geiriau mewn print, i wybod eu bod wedi crefftio rhywbeth difyr a oedd yn haeddu cael ei darllen. Rwy\u2019n gobeithio bod y flodeugerdd wedi rhoi hynny iddynt."}, {"text_idx": "#000014", "text": "Rydw i wedi clywed gan yr awduron ar o\u0302l iddynt gasglu eu copi\u0308au personol o\u2019r llyfr. Dywedodd y bobl ifanc bethau fel, \u201cRoedd yn brofiad anhygoel\u201d a \u201cbyddwn yn gwneud yr holl beth eto\u201d. Dywedodd un rhiant bod ei mab wedi mynd ymlaen i ysgrifennu straeon, a dywedodd un arall bod ei merch yn gallu siarad am ei cholled ar o\u0302l ysgrifennu am ei phrofedigaeth ddiweddar."}, {"text_idx": "#000015", "text": "Dywedodd un o\u2019r rhieni bod y profiad wedi bod yn \u201cwerthfawr\u201d, ac mae un arall yn bwriadu dechrau ar gwrs ysgrifennu creadigol yn ddiweddarach eleni."}, {"text_idx": "#000016", "text": "Mae straeon, eu hysgrifennu, eu rhannu, wedi dod a\u0302 ni ynghyd am ychydig eleni."}, {"text_idx": "#000017", "text": "Ni allaf fod yn fwy balch o\u2019r awduron tu o\u0302l i\u2019r llyfr, Straeon Mawr, Ysgrifennwyd yn Wrecsam."}, {"text_idx": "#000019", "text": "Mae Elen yn awdur i bobl ifanc. Gallwch ganfod rhagor am ei gwaith ar "}, {"text_idx": "#000020", "text": "Stay up to date with news about our events and workshops. Did you know we run ad hoc shows during the year too? Why risk missing one of our literary events?"}, {"text_idx": "#000021", "text": "Fedrwch chi \u2018sgwennu sgript Dirgelwch Llofruddiaeth?"}, {"text_idx": "#000022", "text": "Os ydych chi\u2019n hoff o ddirgelwch llofruddiaeth ac ysgrifennu yna mae gwahoddiad i chi gystadlu yng Nghystadleuaeth Ysgrifennu Sgript Dirgelwch Llofruddiaeth Carnifal Gw\u0302yl Geiriau Wrecsam 2023. Mae\u2019r gystadleuaeth yn agored i unrhyw awdur gyda sgript wreiddiol sy\u2019n..."}, {"text_idx": "#000024", "text": "Ydych chi\u2019n hoffi llyfrau sy\u2019n llawn o gymeriadau diddorol, plotiau twyllodrus a diweddglo syfrdanol? Os mai\u2019r ateb yw \u2018YDW\u2019, mae\u2019r digwyddiad hwn i chi! Dewch i gwrdd a\u0302 Harriet Tyce, awdur y nofelau cyffrous seicolegol Blood Orange, The Lies You Told a\u2019i chyfrol..."}, {"text_idx": "#000026", "text": "Pan oeddwn yn athrawes newydd gymhwyso, cymerais ran yn Niwrnod Rhyngwladol y Llyfr cyntaf erioed. Bryd hynny, roedd y diwrnod yn cael ei gynnal ar ben-blwydd Shakespeare (23 Ebrill). Nid oedd unrhyw ddisgwyliadau o ran beth ddylai pobl ei wisgo, ac roedd pawb yn dod..."}, {"text_idx": "#000028", "text": "Wedi\u2019i greu gan Novel Websites"}]